กันต์-ดีเจพุฒ แจงตร. รีวิวเมจิกสกิน
วิระชัย ยันผิด ไม่ขออนุญาต ฟันอีก 22 ดารา,ดีเจพุฒ และ กันต์ กันตถาวร เข้าพบตำรวจให้การคดี,รีวิวเมจิกสกิน,แล้ว ยันตรวจสอบแล้วจึงรับรีวิวจากคนรู้จัก วิระชัย ระบุเรียกศิลปิน ดารา เน็ตไอดอลสอบเพิ่มอีก 22 คน มีทั้งจุ๋ย-วรัทยา นิลคูหา ขนมจีน แซมมี่ เคาวเวลล์ ใบเตย-อาร์สยาม เชื่อเป็น 22 คนสุดท้าย ยันแค่รีวิวสินค้าโดยไม่ขออนุญาตก็ผิดกฎหมายแล้ว จะเรียกมาแจ้งข้อหาลอตเดียวทั้งหมด 59 คน ด้าน อย.ฟิตควงตำรวจ ปคบ.ทลายแหล่งผลิตผลิตภัณฑ์เสริมอาหาร เอเชีย สลิม ลักลอบใส่สารต้องห้ามไซบูทรามีนในผลิตภัณฑ์ ชี้มีฤทธิ์อันตรายถึงขั้นสังเวยชีวิต ลั่นเตรียมเรียกเจ้าของผลิตภัณฑ์ยี่ห้อดังหลายแห่งที่ใช้คำว่า สลิม หรือ เอ็กซ์ตร้าไวท์ เข้าพบ เหตุผิด ก.ม.โฆษณาระบุชัดว่า ห้ามใช้ พร้อมประสานกรมศุลกากรหาเส้นทางการลักลอบขนสารไซบูทรามีนเข้าประเทศด้วย,กรณีสำนักงานตำรวจแห่งชาติ (ตร.) นำโดย พล.ต.อ.วิระชัย ทรงเมตตา รอง ผบ.ตร. จับมือสำนักงานคณะกรรมการอาหารและยา (อย.) นำกำลังหลายหน่วยตรวจค้นร้านค้ากว่า 200 แห่งภายในตลาดใหม่ดอนเมือง เนื่องจากได้รับการร้องเรียนว่าขายเครื่องสำอางและอาหารเสริมไม่ได้มาตรฐาน อาจเป็นอันตรายแก่ประชาชนที่หลงซื้อไปใช้ และไม่ได้รับอนุญาตจาก อย. พบเครื่องสำอางและอาหารเสริมที่ไม่ได้มาตรฐานกว่า 3 แสนชิ้น มูลค่ากว่า 100 ล้านบาท เบื้องต้นนำของกลางทั้งหมดไปตรวจสอบ เพื่อแจ้งข้อหาดำเนินคดีผู้ที่เกี่ยวข้อง ระหว่างตรวจค้นปรากฏว่า พ.ต.ท.สันธนะ ประยูรรัตน์ อดีตรอง ผกก.ตำรวจสันติบาล อ้างตัวเป็นที่ปรึกษาประธานกรรมการตลาดใหม่ดอนเมือง เดินทางมาต่อต้าน ต่อมาตำรวจสอบสวนพบว่า พ.ต.ท.สันธนะพร้อมลูกน้องรวม 11 คน เรียกเก็บค่าคุ้มครองกับพ่อค้าแม่ค้าในตลาด จึงรวบรวมพยานหลักฐานขอหมายจับจากศาล ข้อหาร่วมกันกรรโชกทรัพย์ พร้อมนำตัวมาดำเนินคดีทั้งหมดแล้ว แต่การตรวจสอบเครื่องสำอางและอาหารเสริมผิดกฎหมายยังดำเนินต่อไป,ที่สำนักงานตำรวจแห่งชาติ (ตร.) เมื่อเวลา 12.00 น. วันที่ 6 มิ.ย. นายกันต์ กันตถาวร และนายพุฒิชัย เกษตรสิน หรือดีเจพุฒ ดารา-พิธีกรชื่อดัง เข้าพบ พล.ต.อ.วิระชัย ทรงเมตตา รอง ผบ.ตร.เพื่อให้ปากคำกรณีรับรีวิวสินค้าเครือเมจิกสกิน พล.ต.อ.วิระชัยกล่าวว่า ตามที่ศิลปิน ดารา นักร้อง และนักแสดงไปรับรีวิวสินค้าเครือผลิตภัณฑ์เมจิกสกิน ขณะนี้รับข้อมูลจากประชาชนและชุดสืบสวนสอบสวน รวบรวมรายชื่อดารา-ศิลปินที่ไปรีวิวโฆษณาสินค้าอีก 22 คน ให้มารายงานตัววันที่ 14 มิ.ย. เวลา 13.00 น. ประกอบด้วย นายพชร จิราธิวัฒน์ หรือพีช พชร นายสุทธิรักษ์ ศรีทองกุล หรือก๊อต เน็ตไอดอล นายกฤติเดช สมตน หรือขนเพชร เน็ตไอดอล น.ส.กุลมาศ หรือขนมจีน ลิมปวุฒิวรานนท์ น.ส.วรัทยา หรือจุ๋ย นิลคูหา น.ส.ชลิตา ส่วนเสน่ห์ อดีตมิสยูนิเวิร์สไทยแลนด์ และ น.ส.ดลลชา ภูวิจารย์ เคาวเวลล์ หรือแซมมี่ เคาวเวลล์,ส่วนผู้ที่ต้องเข้ามารายงานตัววันที่ 15 มิ.ย.เวลา 13.00 น. ประกอบด้วย น.ส.ไซร่า มงคลดี หรือไซร่า มิเร่อร์ นายวิเชียร กุศลมโนมัย หรือดีเจเพชรจ้า น.ส.หรรษา หรือนิวเคลียร์ จึงวิวัฒนวงศ์ น.ส.มัลลิกา หรือทับทิม จงวัฒนา นายอิศรา กิจนิตย์ชีว์ หรือทอมรูม 39 นายกิตติพงษ์ นวนแย้ม หรือดุลดิว เน็ตไอดอล และ น.ส.วริฏฐิสา หรือฐิสา ลิ้มธรรมมหิศร ส่วนผู้ที่ต้องเข้ามารายงานตัววันที่ 16 มิ.ย. เวลา 13.00 น. ประกอบด้วย น.ส.มารีญา พูลเลิศลาภ อดีตมิสยูนิเวิร์สไทยแลนด์ 2017 น.ส.สุธีวัน ทวีสิน หรือใบเตย อาร์สยาม น.ส.พิมพ์ชนก หรือใบเฟิร์น ลือวิเศษไพบูลย์ น.ส.โฟกัส จิระกุล หรือโฟกัส แฟนฉัน น.ส.จุฑารัตน์ ทวนทอง หรือเบอร์รี่หญิง นายกนกรัชต์ หรเวชกุญ หรือหมวยโซฮอด น.ส.ณัฐหทัย แสงเพชร หรือฝ้าย แอมฟราย และนายวรินทร วัตรสังข์ หรือแอนนา ทีวีพูล คาดว่าน่าจะเป็นการเรียกดาราศิลปินลอตสุดท้ายตามที่มีข้อมูล รอง ผบ.ตร.กล่าว,พล.ต.อ.วิระชัยกล่าวด้วยว่า ขณะนี้รายชื่อดาราศิลปินที่รับรีวิวสินค้าเครือเมจิกสกินรวม 59 คน มาพบพนักงานสอบสวนแล้ว 27 คน เหลือผู้ที่ต้องมาให้ปากคำอีก 32 คน จากการสอบสวนเหล่าศิลปินดารายังไม่มีคนไหนขออนุญาตก่อนรีวิวสินค้า เข้าข่ายความผิดการไม่ขออนุญาต แต่ยังไม่แจ้งข้อกล่าวหาเพื่อจะแจ้งครั้งเดียวหลังตรวจสอบเสร็จสิ้นว่าผิดข้อหาใดบ้าง ส่วนจะมีความผิดมากกว่านี้หรือไม่ ยังต้องดำเนินการสอบสวนผู้เชี่ยวชาญและเจ้าหน้าที่อย. เพื่อประกอบความเห็นทางคดีแต่ละรายไปว่าผิดข้อหาอะไรบ้าง,นายกันต์กล่าวว่า การรับรีวิวสินค้าได้รับการติดต่อจากบุคคลที่ทำงานด้วยกัน ดังนั้น เมื่อรู้จักส่วนตัวจึงยินดีรับรีวิวสินค้า เมื่อได้สินค้ามามีการทดลองและตรวจสอบว่าผลิตภัณฑ์ถูกต้องทุกสิ่งทุกอย่าง จึงรีวิวลงไปในอินสตาแกรมของตนเป็นระยะเวลา 1 เดือน แต่เมื่อมีข่าวออกมาว่ามีความไม่ถูกต้อง มีความผิดพลาดเกิดขึ้น จึงอยากเข้ามาให้ข้อมูลกับเจ้าหน้าที่ตำรวจว่าเกิดอะไรขึ้นบ้าง อีกทั้งตนอยากได้ความรู้เพิ่มเติมด้วยเช่นกัน การจะลงโฆษณาผ่านทางสื่อออนไลน์ สามารถทำอะไรได้บ้าง หรือทำอะไรไม่ได้บ้าง จะเป็นประโยชน์แก่ตัวเองและพี่น้องประชาชน ตนมีผลิตภัณฑ์ของตัวเองด้วย เมื่อเกิดเหตุการณ์นี้จึงรีเช็กผลิตภัณฑ์ทั้งหมด รวมทั้งถ้อยคำที่ใช้โฆษณาว่าถูกต้องหรือไม่ เพื่อให้เกิดความสบายใจและแก้ไขให้ถูกต้อง,ด้านดีเจพุฒกล่าวว่า ตนรับงานจากพี่ที่รู้จักติดต่อกันมาอีกที จึงรีเช็กข้างกล่องและยังเห็นป้ายโฆษณาตามป้ายรถเมล์ จึงคิดว่าผลิตภัณฑ์นี้มีความน่าเชื่อถือ การเข้ามาให้ปากคำกับเจ้าหน้าที่ตำรวจครั้งนี้ ทำให้รู้ในสิ่งที่ไม่เคยรู้มาก่อน เช่น อย. ที่อยู่ข้างกล่องอาจจะไม่ถูกต้อง หรือคำบางคำที่ใช้ในการโฆษณาไม่สามารถนำมาโฆษณาได้ เช่น กินแล้วขาว กินแล้วสวย ต่อไปถ้ารับรีวิวสินค้าจะทำให้ถูกต้อง,ที่สำนักงานคณะกรรมการอาหารและยา (อย.) วันเดียวกัน นพ.ธเรศ กรัษนัยรวิวงค์ รองปลัดกระทรวง สาธารณสุข (สธ.) นพ.วันชัย สัตยาวุฒิพงศ์ เลขาธิการคณะกรรมการอาหารและยา (อย.) และ พล.ต.ต.ศุภเศรษฐ์ โชคชัย ผบก.ปคบ. แถลงการณ์ตรวจจับผลิตภัณฑ์เอเชีย สลิม (Asia Slim) ที่ลักลอบผสมสารไซบูทรามีน นพ.ธเรศกล่าวว่า จากการดูแลคุ้มครองผู้บริโภค ให้ความสำคัญกับการทลายแหล่งผลิตผลิตภัณฑ์สุขภาพ เพื่อไม่ให้ประชาชนได้รับอันตรายจากการหลงเชื่อโฆษณาโอ้อวดเกินจริง จากการยกระดับไซบูทรามีนเป็นวัตถุออกฤทธิ์ต่อจิตประสาทประเภท 1 หากผู้ใดขายผลิตภัณฑ์ที่มีส่วนผสมไซบูทรามีนในผลิตภัณฑ์อาหาร มีโทษจำคุกตั้งแต่ 4-20 ปี และปรับตั้งแต่ 400,000- 2,000,000 บาท จากการร่วมมือกันปราบปรามทุกช่องทางล่าสุดได้รับการร้องเรียนจากผู้บริโภคเกี่ยวกับผลิตภัณฑ์ เอเชีย สลิม ที่กินแล้วมีอาการเบลอ เจ้าหน้าที่ อย.จึงร่วมกับ ผบก.ปคบ. และผู้ที่เกี่ยวข้องลงพื้นที่ จ.นครราชสีมา ทลายแหล่งผลิตผลิตภัณฑ์เอเชีย สลิม 4 จุด,1.บ้านเลขที่ 439 หมู่ 1 โฮมเพลส ซอย 8 ต.บ้านเกาะ อ.เมืองนครราชสีมา เป็นผลิตภัณฑ์ที่กรมวิทยาศาสตร์การแพทย์ประกาศผลวิเคราะห์ว่า พบยาไซบูทรามีน 2.บ้านเลขที่ 441 หมู่ 6 โฮม-เพลส ซอย 8 ผลการตรวจพบผลิตภัณฑ์เอเชีย สลิม ผลิตภัณฑ์เสริมอาหารที่แสดงฉลากไม่ถูกต้อง และพบผลิตภัณฑ์เครื่องสำอางที่แสดงฉลากไม่ถูกต้อง 3.บ้านเลขที่ 555 หมู่ 6 ต.โคกกรวด อ.เมืองนครราชสีมา ตรวจพบผลิตภัณฑ์เครื่องสำอางแสดงฉลากไม่ถูกต้อง และ 4.บ้านเลขที่ 65/6 ถนนกุดั่น ต.ในเมือง อ.เมืองนครราชสีมา ตรวจพบผลิตภัณฑ์เครื่องสำอางแสดงฉลากไม่ถูกต้อง เจ้าหน้าที่ยึดของกลางทั้งหมดเพื่อดำเนินคดี คิดเป็นมูลค่ากว่า 2 ล้านบาท และส่งผลิตภัณฑ์เพื่อตรวจวิเคราะห์หาสารที่เป็นอันตรายต่อไป รองปลัด สธ.กล่าว,ด้าน นพ.วันชัยกล่าวว่า เบื้องต้นพบที่ฉลากระบุผลิตภัณฑ์เสริมอาหารควบคุมน้ำหนัก แต่เมื่อแกะซองพบภายในเป็นซองพลาสติกใส 2 ซอง ข้างในพบเม็ดยาลักษณะยาชุด จากการตรวจสอบพบใส่สารไซบูทรามีน ยาถ่าย และยาขับปัสสาวะ ไม่ใช่ผลิตภัณฑ์เสริมอาหาร มีความผิดขายยาชุดตาม พ.ร.บ.ยา 2510 มีโทษจำคุกไม่เกิน 5 ปี หรือปรับไม่เกิน 5 หมื่นบาท หรือทั้งจำทั้งปรับ ขายยาแผนปัจจุบันโดยไม่ได้รับอนุญาตจำคุกไม่เกิน 5 ปี หรือปรับไม่เกิน 1 หมื่นบาท ขายยาโดยไม่ได้ขึ้นทะเบียนตำรับยามีโทษจำคุกไม่เกิน 3 ปี หรือปรับไม่เกิน 5 พันบาท หรือทั้งจำทั้งปรับ 2.จำหน่ายอาหารที่แสดงฉลากไม่ถูกต้องมีโทษปรับไม่เกิน 3 หมื่นบาท 3.จำหน่ายอาหารปลอม เนื่องจากแสดงฉลากเพื่อลวง มีโทษจำคุกตั้งแต่ 6 เดือนถึง 10 ปี และปรับตั้งแต่ 5,000-100,000 บาท 4.จำหน่ายเครื่องสำอางแสดงฉลากไม่ถูกต้อง มีโทษจำคุกไม่เกิน 1 เดือน หรือปรับไม่เกิน 1 หมื่นบาท หรือทั้งจำทั้งปรับ 5.จำหน่ายเครื่องสำอางปลอมซึ่งเป็นเครื่องสำอางที่ใช้ฉลากแจ้งชื่อผู้ผลิตหรือแหล่งผลิตที่มิใช่ความจริง มีโทษจำคุก 3 เดือน หรือปรับ 3 หมื่นบาท หรือทั้งจำทั้งปรับ และ 6.จำหน่ายเครื่องสำอางที่ใช้ฉลากทำให้เข้าใจผิดในสาระสำคัญเกี่ยวกับเครื่องสำอาง มีโทษจำคุก 3 เดือน หรือปรับ 3 หมื่นบาท หรือทั้งจำทั้งปรับ,ผลิตภัณฑ์เสริมอาหารเอเชีย สลิม ที่จับกุมส่วนใหญ่จะโฆษณาทางโซเชียลมีเดีย มักจะระบุว่า ผอมทันตา โดยใช้คำว่าสลิม (Slim) หรือขาวภายใน 3-7 วัน สูตรเอ๊กซ์ตร้าไวท์ (Extra White) จะเห็นได้ชัดเจนว่า ผิดฐานโฆษณาเกินจริง เพราะอย.ออกระเบียบที่ชัดเจนว่า การโฆษณาห้ามใช้ทั้งคำว่าสลิม และเอ๊กซ์ตร้าไวท์ รวมทั้งห้ามตั้งชื่อผลิตภัณฑ์ โดยใช้คำว่าสลิมและเอ๊กซ์ตร้าไวท์ เนื่องจากเป็นการโฆษณาชวนเชื่ออย่างเห็นได้ชัด ขณะนี้พบว่ามีผลิตภัณฑ์ยี่ห้อดังหลายชนิดหลายบริษัทใช้ 2 คำนี้ ถือว่าผิดกฎหมายการโฆษณา ดังนั้น อย.จะเชิญบริษัทเหล่านี้มาทำความเข้าใจและให้ถอดโฆษณาดังกล่าวออกโดยเร็วที่สุด เลขาธิการ อย.กล่าว,เมื่อถามว่า สารไซบูทรามีนและผลิตภัณฑ์เสริมอาหารที่จับกุมได้มีอันตรายอย่างไร นพ.วันชัย กล่าวว่า สารไซบูทรามีนจะทำให้ผู้บริโภคเบื่ออาหาร เมื่อรับประทานเข้าไปจะมีผลเสียต่อร่างกาย ทำให้เกิดอาการหัวใจวายเฉียบพลัน ไตวาย ตับวาย ทำให้เสียชีวิตในที่สุด โดยเฉพาะในผู้ที่มีปัญหาเรื่องหัวใจ มักพบในผู้ที่มีภาวะอ้วนอยู่แล้ว นอกจากนี้ อย.ยังเตรียมประสานกรมศุลกากรเพื่อจัดการกับผู้ลักลอบนำสารไซบูทรามีนเข้ามาจำหน่าย เนื่องจากไซบูทรามีนเป็นผงจึงยากแก่การตรวจสอบ ดังนั้น จึงต้องร่วมมือกับผู้ที่เกี่ยวข้องต่อไป,ที่ จ.นครราชสีมา น.ส.ชลาลัย เกื้อชาติ อายุ 34 ปี และนายสุริยา สุดสาคร อายุ 34 ปี เจ้าของแบรนด์ผลิตภัณฑ์ล้างหน้า klean (คลีน) หอบเอกสารต่างๆ มาชี้แจงผู้สื่อข่าว ภายหลังจากที่มีหญิงสาวรายหนึ่งซึ่งเป็นตัวแทนจำหน่ายถูกจับกุมที่กรุงเทพฯ พร้อมผลิตภัณฑ์ลดน้ำหนักผิดกฎหมาย (เอเชีย สลิม) ที่หญิงสาวคนดังกล่าวเป็นตัวแทนจำหน่ายของผลิตภัณฑ์ดังกล่าวด้วย แถมตำรวจยังแถลงข่าวการจับกุม โดยนำผลิตภัณฑ์ของตนไปวางที่โต๊ะแถลงข่าวด้วย ทำให้ตนที่เป็นเจ้าของแบรนด์ผลิตภัณฑ์ล้างหน้า klean (คลีน) ซึ่งถูกต้องตามขบวนการต่างๆทุกอย่าง มี อย. และผ่านการตรวจสอบผลิตภัณฑ์มาแล้วได้รับความเสียหาย จึงอยากชี้แจงให้ทราบว่า แบรนด์ผลิตภัณฑ์ล้างหน้า klean (คลีน) ของตนปลอดภัยและถูกกฎหมาย มี อย.ชัดเจน ได้รับใบจดแจ้งเลขที่ 10-1-6010018165 เมื่อวันที่ 5 พ.ค.2560 จากสำนักงานคณะกรรมการอาหารและยา (อย.) และผ่านการตรวจสอบผลิตภัณฑ์จากศูนย์วิทยาศาสตร์การแพทย์ที่ 9 นครราชสีมาแล้วด้วย
ดีเจพุฒ และ กันต์ กันตถาวร เข้าพบตำรวจให้การคดีรีวิวเมจิกสกินแล้ว ยันตรวจสอบแล้วจึงรับรีวิวจากคนรู้จัก วิระชัย ระบุเรียกศิลปิน ดารา เน็ตไอดอลสอบเพิ่มอีก 22 คน
ข่าวหน้า 1,เมจิกสกิน,รีวิวเมจิกสกิน,กันต์,ดีเจพุฒ,ข่าวทั่วไป